శాంతి దేవి (సంఘసేవిక)

శాంతి దేవి (18 ఏప్రిల్ 1934 – 16 జనవరి 2022) భారతదేశంలోని ఒడిశా రాష్ట్రంలోని బాలాసోర్ జిల్లాలో 1934లో జన్మించిన ఒక భారతీయ సామాజిక కార్యకర్త. ఒడిశాలోని మావోయిస్టు ప్రభావిత రాయగడ ప్రాంతంలో శాంతిని నెలకొల్పడానికి ఈమె చేసిన సామాజిక కార్యక్రమాలకు, కృషికి గుర్తింపుగా  2021 నవంబర్ 9న రాష్ట్రపతి భవన్‌లో జరిగిన ఒక కార్యక్రమంలో  రాష్ట్రపతి రామనాథ్ కోవింద్ ఈమెకు పద్మశ్రీ అవార్డును ప్రదానం చేశారు. ఈమెకు ఇంకా రాధానాథ్ రథ్ శాంతి అవార్డు,   జమ్నాలాల్ బజాజ్ అవార్డు (1994) వరించాయి.

 ప్రారంభ జీవితం, విద్య 
శాంతిదేవి 1934 ఏప్రిల్ 18న బాలాసోర్ జిల్లాలోని ఒక భూస్వామి కుటుంబంలో జన్మించింది. ఈమె రెండు సంవత్సరాలు కళాశాలలో చదువుకుంది. తన 17 సంవత్సరాల వయస్సులో ఈమెకు గాంధీ అనుయాయి అయిన  డాక్టర్  రతన్ దాస్‌తో వివాహం జరిగింది.

 సంఘసేవ 
ఈమె శాంతికాముకుడైన వినోభా భావే భావజాలం పట్ల ఆకర్షితురాలై  భావే భూదాన ఉద్యమంలో పాల్గొన్నది. ఈమె పిన్న వయసులోనే సామాజిక సేవను ప్రారంభించింది. గిరిజన బాలికల, నిరాశ్రయులైన మహిళల విద్య, అభ్యున్నతుల కోసం ఈమె కృషి చేసింది.  ఈమె 1964లో రాయగడ జిల్లాలోని గోబారపల్లిలో ఒక ఆశ్రమాన్ని,  ఒడిశాలోని గుణుపూర్‌లో  ఒక సేవా సమాజాన్ని స్థాపించింది."Padma Shri awardee Shanti Devi passes away in Odisha – Times of India". The Times of India. Archived from the original on 13 June 2022. Retrieved 13 June 2022.  రాయగడ జిల్లా జబర్‌గూడలో కుష్టు రోగుల కోసం ఒక ఆశ్రమాన్ని కూడా స్థాపించింది. ఒడిశాలోని మావోయిస్టు ప్రభావిత జిల్లాల్లో శాంతిని నెలకొల్పడానికి ఆమె చేసిన కృషికి ఈమె ప్రసిద్ధురాలు"Noted social activist Shanti Devi passes away at 88 in Odisha; President Ram Nath Kovind, PM Modi extend condolences". Firstpost. 17 January 2022. Archived from the original on 13 June 2022. Retrieved 13 June 2022.. అలాగే యావ్స్ వ్యాధి ప్రబలి ఉన్న శంఖలపదర్ గ్రామంలో ఈమె చేసిన కృషి ఈమెకు గుర్తింపును తెచ్చింది. ఈ వ్యాధి ఉన్న 4,000 మందికి పైగా ప్రజలకు 9 మంది సహాయకులతో చికిత్స చేసి వారిని అంగవైకల్యం నుండి కాపాడగలిగింది. ఈమె చేసిన కృషి కారణంగా ఆ వ్యాధిని ఆ గ్రామం నుండి పూర్తిగా నిర్మూలించబడింది.

 వ్యక్తిగత జీవితం 
శాంతిదేవి 1934 ఏప్రిల్ 18న ఒడిశాలోని బాలాసోర్ జిల్లాలో జన్మించింది. 17 సంవత్సరాల వయసులో, ఈమె వైద్యుడు అయిన రతన్ దాస్‌ను వివాహం చేసుకున్నది. వివాహం తర్వాత కోరాపుట్ జిల్లాకు తరలి వెళ్ళింది."Padma Shri awardee Shanti Devi passes away in Odisha – Times of India". The Times of India. Archived from the original on 13 June 2022. Retrieved 13 June 2022. ఈమె తన 87వ యేట 2022, జనవరి 16న రాయగడ జిల్లా ఆసుపత్రిలో మరణించింది."Noted social activist Shanti Devi passes away at 88 in Odisha; President Ram Nath Kovind, PM Modi extend condolences". Firstpost. 17 January 2022. Archived from the original on 13 June 2022. Retrieved 13 June 2022. ఈమెకు సిద్ధార్థ దాస్ అనే ఒక కుమారుడు ఉన్నాడు.

 మూలాలు 

వర్గం:2022 మరణాలు
వర్గం:1934 జననాలు